ཁོད་མི་སྙོམས་པའི་རྡོ་ལམ་རིང་མོའི་སྟེང་ནས།ཉིན་གང་བོར་རྒྱུན་ཆད་དུ་མེད་པའི་སྒེའུ་ཁུང་གི་ཤེར་འདར་བའི་ཅག་ཅག་གི་སྒྲ།མཚམས་དང་མཚམས་རེར་རྣ་བར་ཟུག་པའི་དུང་བརྡ་རེ་སྒྲོག་བཞིན།རི་ལུང་ཐང་གསུམ་བགྲང་གིས་མི་ལངས་པ་མང་པོ་བརྒྱུད་དེ་མདུན་ནས་མདུན་དུ་བསྐྱོད།ཕྱི་དྲོ་ཙམ་ནས་ནང་གི་མི་ཚོའང་ངལ་དུབ་ཀྱིས་མནར་བ་ཡིན་ནམ།སོ་སོས་སྐེ་མ་ཐེག་པ་ལྟར་གཡས་ཁེན་གཡོན་ཁེན་བྱས་ནས་གཉིད་པ་ནི་གཉིད།མདུན་རྒྱབ་ཏུ་ཁེན་པ་ནི་ཁེན།གང་ལྟར་ཡོད་ཚད་ལ་སྨྲ་བ་མེད་པར་གྱུར་ཡོད།མི་རླངས་འཁོར་གང་བོའི་ནང་དུ་ལུས་ཁོམ་ཡང་སེམས་མ་ཁོམ་པར་གྱུར་བ་ནི་ཚེ་དབང་གཅིག་པུ་ཡིན་ཚོད་རེད།